
ఇస్లామాబాద్ : పాకిస్థాన్ సైన్యం వైఖరిపై ఆ దేశంలో వ్యతిరేకత పెల్లుబుకుతోంది. పాకిస్థాన్ తెహరీక్-ఏ-ఇన్సాఫ్ (పీటీఐ) నాయకురాలు షిరీన్ మజరి కుమార్తె ఐమాన్ మజరి సైన్యాన్ని తీవ్రంగా దుయ్యబట్టారు. ఫైజాబాద్లో దాదాపు ఓ నెల నుంచి రోడ్ల దిగ్బంధనం కొనసాగుతుండటంపై ఆగ్రహం వ్యక్తం చేశారు. తన ట్విటర్ ఖాతాలో పోస్ట్ చేసిన ఓ వీడియోలో సైన్యం దుశ్చర్యలను బయటపెట్టారు. అయితే ఈ వీడియోను ఆ ఖాతా నుంచి కొద్ది సేపట్లోనే తొలగించినట్లు పాకిస్థానీ మీడియా తెలిపింది.దైవ దూషణపై ప్రభుత్వం ఉదాసీనంగా స్పందించిందని ఆరోపిస్తూ ఇస్లామిస్టులు ఫైజాబాద్లోని ప్రధాన  రోడ్లను దిగ్బంధనం చేశారు. దీంతో ఇస్లామాబాద్-రావల్పిండి రోడ్లపై రాకపోకలకు తీవ్ర అంతరాయం ఏర్పడింది. తెహరీక్-ఈ-లాబాయక్ యా రసూల్ అల్లా చీఫ్ ఖాదిమ్ హుస్సేన్ రిజ్వి ఈ నిరసనలకు నాయకత్వం వహిస్తున్నవారిలో కీలక వ్యక్తి. నిరసనల జోరు పెరగడంతో దైవ దూషణ ఆరోపణలు ఎదుర్కొంటున్న పాకిస్థాన్ న్యాయ శాఖ మంత్రి తన పదవికి రాజీనామా చేశారు. పాకిస్తానీ మీడియా కథనం ప్రకారం నిరసనకారుల డిమాండ్లకు ప్రభుత్వం తలొగ్గేలా సైన్యం ఒత్తిడి తెచ్చిందని రిజ్వి చెప్పినట్లు తెలుస్తోంది.ఈ నేపథ్యంలో ఐమాన్ మజరి తన ట్విటర్ ఖాతాలో పోస్ట్ చేసిన ఓ వీడియోలో మాట్లాడుతూ  పాకిస్థాన్ సైన్యం సిగ్గుపడాలన్నారు. ఖాదిమ్ రిజ్వీ లాంటి ఉగ్రవాదుల భాషను మాత్రమే సైన్యం అర్థం చేసుకోగలదన్నారు. మనం కూడా అదే భాషను ఉపయోగించాలని, సైన్యానికి సందేశం పంపించాలని ప్రజలకు పిలుపునిచ్చారు. ఇస్లామాబాద్లోనూ, పాకిస్థాన్లోనూ ఉగ్రవాదాన్ని ప్రోత్సహిస్తున్నవారికి నిధులు ఇస్తున్న ఇటువంటి సైన్యాన్ని ఖండించాలని కోరారు. ఉగ్రవాదంపై పోరాటంలో ప్రాణ త్యాగం చేసిన అమర వీరులను అగౌరవపరుస్తున్న ఇటువంటి సైన్యాన్ని ఖండిస్తున్నట్లు పేర్కొన్నారు. దేశంలోని ఉగ్రవాదులకు సైన్యం నిధులిస్తోందని ఆరోపించారు.ఇదిలావుండగా, ఐమాన్ తల్లి షిరీన్ మజరీ తన కుమార్తె అభిప్రాయాలను ఖండించారు.

islamabad : pakisthan sainyam vaikharipai aa desamlo vyatirekata pellubukutondi. pakisthan teharik-e-insaf (pti) nayakuralu shireen majari kumarte iman majari sainyaanni teevramgaa duyyabattaaru. faijabadlo daadaapu oo nela nunchi rodla digbandhanam konasagutundatampai aagraham vyaktam chesaru. tana twiter khaataalo post chesina oo veediyolo sainyam duscharyalanu bayatapettaru. ayithe ee veediyonu aa khata nunchi koddi sepatlone tolaginchinatlu paakisthaanii media telipindi.daiva dooshanapai prabhutvam udaaseenamgaa spandinchindani aaropistuu islaamistulu faijaabaadloni pradhaana  rodlanu digbandhanam chesaru. deentho islamabad-ravalpindi rodlapai rakapokalaku teevra antaraayam erpadindi. teharik-ee-labaic yaa rasool alla cheef khadim hussen rijwi ee nirasanalaku naayakatvam vahistunnavaarilo keelaka vyakti. nirasanala joru peragadamtho daiva dooshana aaropanalu edurkontunna pakisthan nyaaya saakha mantri tana padaviki rajinama chesaru. paakistaanii media kathanam prakaaram nirasanakaarula demandlaku prabhutvam taloggela sainyam ottidi tecchindani rijwi cheppinatlu telustondi.ee nepathyamlo iman majari tana twiter khaataalo post chesina oo veediyolo maatlaadutuu  pakisthan sainyam siggupadaalannaaru. khadim rizwy lanti ugravaadula bhashanu matrame sainyam artham chesukogaladannaru. manam kuudaa adhe bhashanu upayoginchaalani, sainyaaniki sandesam pampinchaalani prajalaku pilupunicchaaru. islaamaabaadloonuu, paakisthaanloonuu ugravaadaanni prothsahistunnavaara nidhulu istunna ituvanti sainyaanni khandinchaalani koraru. ugravaadampai poraatamlo praana tyaagam chesina amara veerulanu agouravaparustunna ituvanti sainyaanni khandistunnatlu perkonnaru. desamloni ugravaadulaku sainyam nidhulistondani aaropinchaaru.idilaavundagaa, iman talli shireen majari tana kumarte abhipraayaalanu khandinchaaru.